**Diplomamunka**

* Kód: PM-TURNM296
* Szemeszter: 4
* Kreditszám: 20
* Órák száma (ea/gy/lab): 0/11/0
* Számonkérés módja:
* Előfeltételek: [Településtervezés 3.](http://pmmik.pte.hu/kepzes/316/tantargyak/#tantargy_164)
* Tantárgy felelős: Bede István
* Tantárgy koordinátor: Bede István

**Rövid leírás:**

A munka alapvetően két részből áll:

* a feltett kérdés elméleti vonatkozásainak körbejárása,
* a feltett kérdés javaslati, tervi, ennek kapcsán szöveges és grafikus feldolgozása

Az alapesetet jelentő TERV jellegű munka minimális tartalma:

A TERV jellegű diplomatervnek egy tetszés szerinti, de nagyságrendileg kb. 15-20 ha-os területet kell részletesen feldolgoznia oly módon, hogy a választott területre készített KÖRNYEZETALAKÍTÁSI/BEÉPÍTÉSI JAVASLAT kapcsán felmérhető legyen a terv logikája, a tervezés folyamata, a döntések miértje és elkészüljenek azok a vonatkozó településtervezési tervjavaslatok, melyek a hatályos előírások szerint a tervet alkalmazhatóvá teszik.

* A témához kapcsolódó szakirodalom és tervi előzmények feldolgozása,
* Vizsgálatok a szakmai elvárások szerint (problématérkép is),
* Vizsgálatok kiértékelése, programalkotás,
* A program fejlesztési koncepció jellegű feldolgozása (a javaslatot értelmező stratégiai vázlat(ok)),
* A fejlesztési koncepcióból tervezési program megfogalmazása (időbeliség!),
* A tervezési területre vonatkozó települési összefüggések rögzítése (településszerkezeti terv, vagy fedvény),
* Környezetalakítási/Beépítési Javaslat a tervezési területre,
* A Környezetalakítási/Beépítési Javaslat megértéséhez szükséges metszetek, nézetek, stb.,
* Építési előírás és Szabályozási javaslat a tervezési területre,
* Műszaki leírás a szakmailag előírt és szokásos tartalommal

Minimális beadandó anyag:

* A teljes anyag fűzött formátumban, 2 pld.-ban, a külön meghatározott formai előírások szerint,
* A teljes anyag digitális formátumban, adathordozó lemezre rögzítve, a fűzött példányok mellékleteként,
* A javaslat grafikus bemutatása - 5-6 db 70/100 cm-es kasírozott lapon, értelemszerű, de minimális szöveges kiegészítéssel - mely a védéskor bemutatandó,
* Vetített anyag a védés alátámasztásához

**Általános követelmények:**

A foglalkozásokon minimum 70%-os részvétel, zárthelyi dolgozatok, beadandó feladatok teljesítése

**Cél:**

A diplomaterv célja, hogy a hallgató tanúságot tegyen arról, hogy hogyan képes elsajátított tudását egy konkrét feladat kapcsán alkalmazni.

**Módszer:**

Személyes konzultációk

**Irodalom:**

* a választott településre vonatkozó tágabb térségre hatályos tervek
* a választott település fejlesztési koncepciója
* a választott településre hatályban lévő településszerkezeti és szabályozási tervek
* a választott téma hazai előképei
* a választott téma nemzetközi előképei

**Követelmények, pótlások:**

4. hét – első ellenőrzés

Minimum: A téma szöveges felvázolása, a célok meghatározása, a javaslat körvonalazásával. Szakirodalmi vonatkozások vázlatos feldolgozása. A dolgozat tartalomjegyzékszerű részletezése. A vizsgálatok tartalmi meghatározása és vázlatos feldolgozása. A javaslat rajzi anyagának tartalmi meghatározása, azok vázlatos feldolgozásával.

8. hét – második ellenőrzés

Minimum: A téma szöveges feldolgozása a javaslat vázlatos feldolgozásával. Szakirodalmi vonatkozások feldolgozása. A dolgozat szöveges anyagának vázlatos, de minden alapvető kérdésre kiterjedő feldolgozása. Rajzi anyag továbbfejlesztése, különös tekintettel a beépítési javaslatra és a szabályozás elveire.

12. hét – utolsó ellenőrzés

Minimum: A téma szöveges feldolgozásának pontosítása a javaslat vázlattervi feldolgozásával. A dolgozat szöveges anyagának végleges, de a továbbiakban még pontosítható feldolgozása. A beépítési javaslatra lényeges elemeinek véglegesítése, a szabályozás szöveges és grafikai koncepciójának meghatározása a részletek vázlatos kidolgozásával.

Az ellenőrzések során a terve anyagát be kell mutatni és azt röviden ismertetni kell, melyről értékelés készül.

Diplomamunka beadása, záróvizsgára jelentkezés 2012 június 8.

A tanszék fenntartja magának a jogot, hogy a nem kellő színvonalú, védésre benyújtott diplomaterveket nem engedi védeni!

**Program (előadás):**

**Program (gyakorlat):**

1. hét - a félév feladatainak megbeszélése

2. hét – a feladattal kapcsolatos kérdések pontosítása és konzultáció

3. hét – konzultáció

4. hét – első ellenőrzés és konzultáció

5. hét – konzultáció

6. hét – konzultáció

7. hét – konzultáció

8. hét – második ellenőrzés és konzultáció

9. hét – konzultáció

10. hét – tanulmányi szünet

11. hét – konzultáció

12. hét – utolsó ellenőrzés és konzultáció

13. hét – konzultáció

14. hét – konzultáció